**Atbildes uz 21.03.2024. vebinārā uzdotajiem**

**jautājumiem**

parEiropas Savienības kohēzijas politikas programma 2021. – 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3. pasākums “Publiskās ārtelpas attīstība”

**Izmantotie saīsinājumi:**

**Aģentūra** – Centrālā finanšu un līgumu aģentūra

[**Atlases nolikums**](https://www.esfondi.lv/pieejamais-atbalsts/5-1-1-3-publiskas-artelpas-attistiba) – Eiropas Savienības kohēzijas politikas programma 2021. – 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3. pasākums “Publiskās ārtelpas attīstība” projektu iesniegumu atlases nolikums.

**ERAF** – Eiropas reģionālās attīstības fonds

**HP** – Horizontālais princips

**ĪADT -** Īpaši aizsargājamajās dabas teritorijās

[**MK noteikumi Nr. 291**](https://eur04.safelinks.protection.outlook.com/)– Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.3. pasākuma "Publiskās ārtelpas attīstība" īstenošanas noteikumi

**Pasākums** – Eiropas Savienības kohēzijas politikas programma 2021. – 2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.3. pasākums “Publiskās ārtelpas attīstība”

**PI** – Projekta iesniegums

**BIS** – Būvniecības informācijas sistēma

**CFLA** – Centrālā finanšu un līgumu aģentūra

**KP VIS** – Kohēzijas politikas fondu vadības informācijas sistēma

**PVN** – pievienotās vērtības nodoklis

**VARAM** – Vides aizsardzības un reģionālās attīstības ministrija

**LM** – Labklājības ministrija

**KEM­**– Klimata un enerģētikas ministrija

**LAAA** – Latvijas Ainavu arhitektu savienība

**ZPI**– zaļais publiskais iepirkums

**SAPI** – sociāli atbildīgs publiskais iepirkums

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| 1. | Lūdzu skaidrot terminu "Funkcionāli piemērojama strūklaka"(*seminārā)* | Atbild VARAM: Tā kā [MK noteikumu 26.2.16.apakšpunkts](https://likumi.lv/ta/id/342449-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) nosaka, ka vizuālās mākslas un dizaina objektu iegādes un uzstādīšanas izmaksas ir attiecināmas līdz 10 procentiem no projekta kopējām attiecināmajām izmaksām, **ja tie vienlaikus ir arī funkcionāli izmantojami**, tad gadījumā, ja projekta iesniedzējs vēlas projektā attiecināt strūklakas izbūvi, ir nepieciešams paskaidrot, kāda būs šīs strūklakas funkcionālā izmantojamība.(*21.03.2024.)* |
| 2. | Vai vēl ir nepieciešams paskaidrot kaut ko par strūklaku funkcionālo izmantojamību?(*seminārā)* | Atbild VARAM: Jā, Jūs drīkstat Jūsu pamatojumu saskaņot ar mums, ja Jums rodas šaubas, vai Jūsu piedāvātais funkcionalitātes apraksts būs atbilstošs.(*21.03.2024*.) |
|  | Kādēļ šobrīd nevarat aprakstīt strūklakas funkcionalitētes apraksta skaidrošanu?(*seminārā)* | Atbild VARAM: Jo, strūklaku vizuālie risinājumi ir dažādi, līdz ar to arī to iespējamais funkcionālais pielietojums, kas var arī nebūt(*21.03.2024*.)**Funkcionālas strūklakas piemērs:**Funkcionāli izmantojama interaktīva “Izskrien ūdens labirintu” strūklaka, izmantojot kādu no “pastaigu strūklakas” risinājumiem.Pastaigu  strūklakas ir dekoratīvs risinājums, kas ietver dažādus ūdens efektus, piemēram, strūklas, kas pēc aktivizēšanas vertikāli izplūst no pazemes tvertnes. Šīs strūklas var ietvert tādus elementus kā gaismas, mūzikas un ātruma kombinācijas, kā arī parādīties dažādās secībās, radot uzmanību piesaistošas horeogrāfijas, izmantojot vertikālās strūklas. Kopumā šāda veida instalācijas ļauj mijiedarboties ar šīm ūdens instalācijām - īpaši bērniem, bet ne tikai. Izmantojot sensorus un strūklu secību variācijas, bērniem un jauniešiem tiek radīta dinamiska un interaktīva pieredze.Sausās klāja, jeb pastaigu strūklakas var atšķirt arī pēc to izmantošanas veida: dienā vai naktī. Dienas laikā tā ir vieta izklaidei un ar atsvaidzinošu efektu, bet naktī tā kļūst par ūdens un gaismas šovu. Pastaigu  strūklakas  kā dekoratīvs un funkcionāls risinājums pilsētās ir daudzfunkcionālas, jo, kad sausās klāja strūklakas nav aktīvas, zeme paliek sausa. Kad tās ir izslēgtas, pa tām var staigāt (paplašinot gājēju un funkcionālo telpu, piemēram, kultūras pasākumiem u. c.). Līdzīgi ir iespējams projektēt sauso klāja strūklaku, kas ļauj pa to pārbraukt automašīnām (mūsu projekta gadījumā tehniskajam/ apkalpojošajam transportam).*(papildināts pēc semināra)* |
|  | Vai dizaina puķu kastes būs attiecināmas?(*seminārā)* | Atbild VARAM: Jā(*21.03.2024*.) |
|  | HP rādītāju izvēles pamatojums?(*seminārā)* | Atbild I.Vilcāne (LM): HP rādītāji ir definēti [MK noteikumos](https://likumi.lv/ta/id/342449-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) un to izvēle ir pamatota ar specifiskajām HP darbībām, kuras atbilst projektu saturam un veicina vides un informācijas piekļūstamību. Vairtāk stāstīšu savā prezentācijā. (*21.03.2024*.) |
|  | HP - 2 objekti ar vides pieejamību. Ko pie izvēles pamatojuma minēt?(*seminārā)* | Atbild I.Vilcāne (LM): Pamatojums ir jāpievieno specifiskajām darbībām, nevis rādītājiem. Pamatojums ir nepieciešams pie vispārīgajām un specifiskajām darbībām. Piemēram, vispārīgā darbība: sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos,  (t.sk. piemērota vienlīdzīgas bonusu sistēma, veselības apdrošināšana u.c.); Pamatojums: (projekta iesniedzēja) iestādē ir izstrādāts iekšējais normatīvais, kurš paredz caurspīdīgus nosacījumus un kritērijus attiecībā uz algām, kas balstās uz nodarbinātā kvalifikāciju, pieredzi un darba sniegumu. Iespējas piedalīties apmācībās tiek piedāvātas visiem darbiniekiem vienlīdzīgi un balstoties uz profesionālajām vajadzībām. Iestādē ir izstrādāti nosacījumi, ka darbiniekiem tiek piešķirtas veselības apdrošināšanas polises, beidzoties pārbaudes laikam. (*21.03.2024*.) |
|  | Ja pieslēdzas centralizētajam ūdens tīklam izbūvējot brīvkrānu, vai tādā gadījumā ir jāpiesaista sadarbības partneris? (*seminārā)* | Atbild CFLA: Nē, ja notiek pieslēgšanās pie centralizētiem ūdenssaimniecības tīkliem, tad ūdens brīvkrāna dēļ sadarbības partneris nav jāpiesaista(*21.03.2024*.) |
|  | Ja inženiertīklu (piem.ūdens vads) pārbūves izmaksas nav paredzēts attiecināt, kāpēc tiek izvirzīta prasība pēc atzinuma un cita informācija (piem. nosacījums par sadarbības līguma slēgšanu?(*seminārā)* | Atbild CFLA: atbilstoši[MK noteikumu 26.4.ap.](https://likumi.lv/ta/id/342449-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) virszemes un pazemes komunikāciju infrastruktūras pārbūve, nepalielinot tās apkalpes jaudu raksturojošos tehniskos parametrus, ja, veicot projektā plānotās teritorijas labiekārtošanas darbības, saskaņā ar sertificēta būvinženiera ekspertīzes atzinumu p**astāv sabiedriskā pakalpojuma sniegšanai nepieciešamās infrastruktūras bojāšanas risks vai nav iespējams izvairīties no virszemes vai pazemes komunikāciju infrastruktūras pārbūves vietās,** kurās nav papildu pieprasījuma pēc sabiedriskajiem pakalpojumiem vai elektroapgādes pakalpojumiem, nodrošinot, ka investīcijas nerada priekšrocības inženiertīklu īpašniekam un atbilst nosacījumiem par valsts atbalstu komercdarbībai;  No tā izriet, ka ūdensapgādes pārbūve dēļ bojāšanās riska ir attiecināma, ja ir iesniegts atzinums(*21.03.2024*.) |
|  | Mēs projektā nevēlamies attiecināt un iekļaut izmaksas par ūdens vada izbūvi. Kāpēc CFLA prasa sertificēta eksperta atzinumu un nepieciešamību slēgt sadarbības līgumu?(*seminārā)* | Atbild CFLA: **Gadījumā, ja plānota** pārbūve dēļ bojāšanās riska- tad nepieciešams atzinums, **Gadījumā, ja plānota** tāda UKT izbūve vai pārbūve ar jaudas palielinājumu- tad ir jāpiesaista sadarbības partneri. Šeit ir atšķirības. Aicinu arī indivuduāli sazināties, lai izrunātu. |
|  | Vēlreiz uzsveru, mēs ūdens vada pārbūves izmaksas NEATTIECINĀSIM, t.i. projektā tās netiks uzrādītas kā attiecināmās izmaksas. Pašvaldība šīs izmaksas finansēs no sava budžeta 100% apmērā. Kpēpēc nepieciešams atzinums un sadarbības līgums? (*seminārā)* | Atbild CFLA: ja plānotas **kā ārpus izmaksas**, tad nav nepieciešams ne atzinums, ne sadarbības partneris(*21.03.2024*.) |
|  | Vai tiešām kartogrāfiskajā materiālā ir jānorāda inženiertehnisko tīklu novietojums, zonu sadalījums un elementu izvietojumu, ja vēl nav izstrādāts būvprojekts?(*seminārā)* | Atbild VARAM: Jā, tāda ir prasība kartogrāfiskā materiāla izstrādei., norādīt arī plānotās projekta darbības.(*21.03.2024*.) |
|  | Gadījumā, ja pašvaldība nodrošina sadarbības partnera līdzfinansējumu, vai to var norādīt "Finansēšanas plānā" kā pašvaldības līdzfinansējumu  (iekļaujot to 15%)? (*seminārā)* | Atbild CFLA: par šo  vēl saskaņošu atbildi, bet vispār finansējums, kas attiecas uz sadarbības partnera finansējumu ir jānorada "Cits publiskais finansējums"(*21.03.2024*.)Gadījumos, kad tiek piesaistīts sadarbības partneris, apstiprinām atbildi, ka sadarbības partnera - sabiedrisko pakalpojumu sniedzēja, kas ir pašvaldības kapitālsabiedrība, projekta iesnieguma sadaļas “Finansēšanas plāns” aizpildīšanu gadījumā ir jāaizpilda finansējuma avots “Cits publiskais finansējums”.  ERAF apmēru 800 000,00 *euro* un atbalsta intensitāti 85% ir iespējams saglabāt, savukārt  līdzfinansējums būs  15% (kāds tas bija iepriekš iesniedzot sākotnēji projekta iesniegumu), kas ar precizējumiem sastāvēs no pašvaldības līdzfinansējuma un sadarbības partnera līdzfinansējuma,  un tas ir korekti, ņemot vērā, ka sabiedrisko pakalpojumu sniedzējam ir jāpriekšfinansē sabiedrisko pakalpojumu infrastruktūras izbūve.*(papildināts pēc semināra)* |
|  | Vai tiešām kartogrāfiskajā materiālā ir jānorāda inženiertehnisko tīklu novietojums, zonu sadalījums un elementu izvietojumu, ja vēl nav izstrādāts būvprojekts?(*seminārā)* | Atbild VARAM: Jā, tāda ir prasība kartogrāfiskā materiāla izstrādei., norādīt arī plānotās projekta darbības.(*21.03.2024*.) |
|  | Labdien! Radās šādi 4 jautājumi: 1. Vai varētu nodemonstrēt labo piemēru pareizi un atbilstoši veidotam kartogrāfiskam materiālam (vizuāli nodemonstrēt, nevis textu "blāķi")? 2. Kādā detalizācijā ir nepieciešama informācija, precizējot projekta mēŗki? 3. Kādā detalizācijā ir nepieciešama informācija, lai raksturotu plānoto būvdarbu piekļuvi attīstāmajai publiskai ārtelpai? 4. Vai informācija būs sniegta pietiekamā detalizācijas pakāpē, ja precizētajā PIV tiks sniegtas atbildes uz 4 Bauhaus jautājumiem no kopā 16 jautājumiem, jo 4 jautājumi tieši attiecas uz konkrēto vietu?(*seminārā)* | Atbild CFLA: šobrīd viennozīmīgi precīzu atbildi uz visiem Jūsu jautājumiem nevaru sniegt, jāraugās pēc konkrētā iesnieguma. Vienlaikus norādu, ka šī pasākuma ietvaros nav kartogrāfiskā materiāla parauga, taču par kartogrāfisko materiāla bāzi var norādīt telpiskos datus no kadastrs.lv, projekta darbību skici. Kartogrāfiskais materiāls var sastāvēt arī no vairākām datnēm, ja visu info nav iespējams norādīt uz vienas datnes.(*21.03.2024*.) |
|  | Pašvaldība iepirkumu būvdarbiem veikusi 2022 gadā. Vēlējos saprast par kritēriju zaļais publiskais iepirkums, sociāli atbildīgs iepirkums, Bahaus, nenodarīt būtisku kaitējumu utt.  attiecināmību uz iepirkumu. Piemēram, ja kāds no šiem kritērijiem neizpildās, vai pašvaldībai ir jāveic jauns iepirkums?(*seminārā)* | Atbild CFLA: atbilstoši [MK noteikumu 34.p](https://likumi.lv/ta/id/342449-eiropas-savienibas-kohezijas-politikas-programmas-2021-2027-gadam-5-1-1-specifiska-atbalsta-merka-vietejas-teritorijas) Izmaksas ir attiecināmas no projekta iesnieguma iesniegšanas dienas, **un būvdarbu līgumu slēdz un ar ieguldījumiem saistītus būvdarbus uzsāk pēc projekta iesnieguma iesniegšanas,** izņemot projekta pamatojošās dokumentācijas sagatavošanas izmaksas, kas ir attiecināmas, ja tās veiktas pēc 2021. gada 1. janvāra. Vai te nevar izskatīt iespēju, vai būvdarbu līgumā, autoruzruadzības līgumā nav iekļaujamas vēl prasības par zaļo publisko iepirkumu (ZPI), sociāli atbildīgu publisko iepirkumu (SAPI) un Jaunā Eiropas BAUHAUS kritēriju: estētika, ilgtspēja un iekļautība piemērošanu, ja tādas nav ieplānotas? (*21.03.2024*.) |
|  | Ja virs bērnu smilšu kastes ir saules aizsargtents trīstura formā kā bura, kas turas uz trīs stabiem, bet zem kuras ir smilšu kastes un zem kuras iespējams patverties paiet, tas arī klasificējas Būvniecības likuma 11.panta kādam no nosacījumiem ?(*seminārā)* | Atbild LAAA: nē - tas ir labiekārtojuma elements.(*21.03.2024*.) |
|  | Kas ir tie dati, kas jāuzkrāj par HP "Klimatdrošināšana" publiskās ārtelpas projektos? Kāda ir nepieciešamā informācijas detalizācijas pakāpe?(*seminārā)* | Atbild KEM: Tas var būt saražotais vai patērētais enerģijas apjoms, kas ir pamats jau tālākiem aprēķiniem. Aprēķinu veikšana ir sekundārs solis, ko var veikt projekta iesniedzējs, atbildīgā iestāde, sadarbības iestāde vai koordinācijas iestāde. Bet svarīgākais ir nodrošināt pieeju enerģijas datiem, jo cita veida datus šī pasākuma ietvaros īsti nav konstatējami. Piemēram, redzams piemērs ir publiskais apgaismojums. Var būt situācijas, kad tiek radīts jauns apgaismojums (tātad sākuma patēriņš būs nulle). Proti, drīkst būvēt jaunus objektus ar enerģijas patēriņu, bet viņi nedrīkst būt zemākas klases, piemēram, nav atbalstāma jauna apgaismojuma līnija ar nātrija lampām vai kvēlspuldzēm. Savukārt LED lampu gadījumā tas būtu teorētiskais aprēķins pirms projekta hipotētiski salīdzinot, kāds būtu enerģijas patēriņš, ja būvētu ar nātrija lampām un kāds būs patēriņš ar LED lampām, tātad teorētiskais ietaupījums veidojas. Tāda pieeja ir bijusi citos finanšu instrumentos, līdz ar to neredzu pretrunu, galvenais, lai neveidojas neefektīvu tehnoloģiju izmantošana.(*21.03.2024*.)Atbilstoši MK noteikumu 33.punktam ja projekta ietvaros tiek plānotas apgaismojuma izmaksas, notekūdeņu attīrīšanas un dzeramā ūdens ieguves un sagatavošanas infrastruktūras izmaksas, projekta iesniedzējs projekta iesniegumā norāda enerģijas patēriņu (megavatstundas) pirms projekta īstenošanas. Finansējuma saņēmējam ir pienākums informēt sadarbības iestādi par enerģijas patēriņu (megavatstundas) trīs gadus pēc projekta īstenošanas.*(papildināts pēc semināra)* |
|  | Vai 3.5. kritērija ietvaros ir nepieciešams iekļaut vizualizāciju “Bauhaus” principa realizācijai?(*seminārā)* | Par Jaunā Eiropas BAUHAUS kritēriju piemērošanu projektu iesniegumos vērtējumu sniedza piesaistīts ārējais eksperts, attiecīgi aicinām šo jautājumu iesūtīt, lai varētu sagatavot atbildi.(*21.03.2024*.)Projektu iesniegumu vērtēšanas kritēriju piemērošanas metodikā iekļauts specifiskais atbilstības kritērijs Nr.3.5.: Projekta darbības paredzēts īstenot, ievērojot Jaunā Eiropas “Bauhaus” principus: **estētika, ilgtspēja, iekļautība,** tai skaitā, nodrošinot publiskās ārtelpas attīstības risinājumu iekļaušanos apkārtējā ainavā, dabā balstīto risinājumu, universālā dizaina principu ievērošanu.Atbilstoši kritērija skaidrojumam:1. **estētika** – projekta iesnieguma ideja ir atzīta par piemērotāko vienā no zemāk minētajiem veidiem:
2. metu konkursā vai citā radošā sacensībā un projekta izstrādes gaitā, gan tā vērtēšanas komisijā, kurā ir jābūt iekļautai radošai personai, kura saņēmusi valsts atzītu otrā līmeņa augstākās izglītības diplomu arhitektūrā un/vai ainavu arhitektūrā, ir ieguvusi kvalifikāciju un veic profesionālo darbību. Ja nepieciešams, papildus iekļauj attiecīgas jomas mākslinieku vai dizaineru;
3. sabiedrības līdzdalības procesā, atbilstoši spēkā esošajam normatīvajam regulējumam, iekļaujot projekta ieceres estētiskā satura informācijas apspriešanu gan sabiedrībā, gan iesaistot vietējās radošo industriju kopienas,

Projekta iesniegumā ir jāietver visi trīs Jaunā Eiropas “Bauhaus” principi. Ja kāds no principiem nav ievērots, tad vērtējums nevar būt “Jā”. Nosacījumā pie kritērija Nr.3.5. ietverta prasība par vizualizācijas iesniegšanu, lai pamatotu estētikas kritērija izpildi, jo konkrētā gadījumā būvprojektam nav pievienotas vizualizācijas no dažādiem skata punktiem, nav izstrādāti individuāla dizaina risinājumi, kas izceļ vietas vērtību, skaistumu vai savdabību. Projekta realizācijā paredzēts izmantot tikai gatavus rūpnieciskus izstrādājumus.Aicinām iepazīties ar pie izsludinātās atlases nopublicēto Jaunā Europas “Bauhaus” kritēriju piemērošanas skaidrojumu: <https://www.cfla.gov.lv/lv/5-1-1-3>*(papildināts pēc semināra)* |
|  | Atsaucoties uz MK noteikumu 26.2.ap jautājums par atbalstāmajām darbībām – vai ir attiecināma promenāde uz kuras notiek gan gājēju kustība, gan automašīnu kustība, kas attiecināma, ņemot vērā, ka tā ir dzīvojamā zona ar automašīnu iebrauktuvēm?(seminārā) | Atbild VARAM: ir attiecināma MKN 26.2.5. **gājēju kustībai nepieciešamās infrastruktūras attīstīšana,** ievērojot universālā dizaina principus, velosipēdu ceļu attīstīšana un gājēju vai velosipēdu, vai apvienoto gājēju un velosipēdu tilta izbūve, **kas ir** parka, skvēra, **promenādes** vai citas projekta ietvaros attīstāmās teritorijas **daļa** vai nodrošina piekļuvi publiskajiem ūdeņiem. Operatīvais transports vai mehanizēta tīrīšana nav ikdienas auto pārvietošanās. (*21.03.2024*.) |